cyanic-selkie/wikianc huggingface dataset:
תאונת הרכבת במיסיסוגה
האירוע
ההתלקחות הובילה לפיצוץ אדיר שיצר כדור אש בגובה של 1,500 מטרים, אותו ניתן היה לראות ממרחק של 100 קילומטרים. לאחר שאירעו פיצוצים נוספים, הכבאים שהגיעו למקום התרכזו בקירור הקרונות במטרה לגרום לאש לכבות בעצמה, אך קרון כלור שנחשף לאוויר גרם לדאגה בקרב כוחות החירום, בשל האפשרות להתפשטות ענן קטלני של גז כלור לפרברי מיסיסוגה. הסכנה הובילה לפינוי של יותר מ-200,000 אנשים. הפינוי נוהל על ידי גורמים שונים, כולל ראש עיריית מיססוגה, הייזל מקקליון, שנקעה את הקרסול שלה במהלך האירוע, אבל המשיכה לנהל אותו.
התושבים הורשו לחזור לבתיהם ב-16 בנובמבר. זה היה הפינוי הגדול ביותר בזמני שלום בהיסטוריה של צפון אמריקה, עד לפינוי ניו אורלינס עקב הוריקן קתרינה ב-2005, ונשאר השני בגודלו עד הפינוי בעקבות הוריקן אירמה ב-2017. בשל המהירות והיעילות בהן התנהל הפינוי, ערים רבות עיצבו תוכניות חירום משלהן בדומה למיסיסוגה. כתוצאה מהאירוע, הרגולטורים האחראים על הרכבות בארצות הברית ובקנדה דרשו שכל קו המשמש להובלת חומרים מסוכנים לתוך או דרך אזור מיושב יכלול גלאי שיזהה חימום יתר של הגלגלים.
ויקטור רודריגס אנדרדה
ויקטור רודריגס אנדרדה (בספרדית: Víctor Rodríguez Andrade; 2 במאי 1927 – 19 במאי 1985) היה כדורגלן אורוגוואי, ששיחק בעמדת הקשר. זכה עם נבחרת אורוגוואי במונדיאל 1950.
ביוגרפיה
ויקטור רודריגס אנדרדה נולד במונטווידאו שבאורוגוואי בשנת 1927 והיה אחיינו של שחקן הכדורגל המפורסם חוסה לאנדרו אנדראדה, שכמוהו גם הוא זכה במונדיאל ב-1930. משפחתו העריצה את דודו ורודריגס קיבל השוואות אליו לא רק כי היו בני משפחה, אלא גם כי שניהם שיחקו באגף הקישור. כשהתבגר רודריגס שיחק כדורגל בשכונות באריו סור ופלרמו לפני שהחל את הקריירה המקצועית בסנטרל אספניול. בשנת 1947 בזמן ששהה שם זומן לנבחרת אורוגוואי. קבוצתו השנייה והאחרונה בקריירה הייתה ענקית המדינה פניארול עימה זכה בשני תוארי אליפות בשנים 1953 ו-1954.
נבחרת אורוגוואי
במדים הלאומיים רודריגס השתתף בטורניר רשמי ראשון בקופה אמריקה 1947. שלוש שנים אחר כך במונדיאל 1950 היה אחד השחקנים הצעירים בסגל הנבחרת כשהוא בן 23. במהלך הטורניר שיחק בכל המשחקים ובמשחק המכריע של האליפות נגד המארחת ברזיל הידוע בשם "מרקנאסו", היה צריך לשמור על זיזיניו, משימה בה צלח עד לסיום המחצית הראשונה משום שבתחילת השנייה זיזיניו סייע לפריאסה לכבוש עבור הברזילאים. בסוף המשחק אורוגוואי חזרה עם 1–2 מפתיע שהקנה לה את הגביע. בתום הטורניר רודריגס נבחר להיות בנבחרת המצטיינת.
במונדיאל 1954 בשווייץ פעם נוספת שיחק בכל משחקי הנבחרת עד לחצי הגמר, בו היא הפסידה 4–2 בהארכה ל"נבחרת הזהב" של הונגריה. היה זה הפסדה הראשון במונדיאל ולמרות ההפסד רודריגס נתן משחק טוב בו גם נאלץ לשחק בזמן ההארכה עם פציעה.
אחרי שנים שהנבחרת כשלה בניסיון לזכות בקופה אמריקה הם עשו זאת איתו בשנת 1956. הופעתו האחרונה במדיה הייתה ב-5 ביוני 1957 בתיקו 1–1 נגד ארגנטינה, הופעה שסגרה 42 בסך הכל עם 3 שערים.
משטרת החקירות של צ'ילה
משטרת החקירות של צ'ילה (בספרדית: Policia de Investigaciones de Chile, PDI) היא המשטרה האזרחית של צ'ילה. נוסדה ב-19 ביוני 1933.
ואט יאנאווה
ואט יאנאווה (בתאילנדית: วัดยานนาวา) הוא מקדש בודהיסטי (ואט) הממוקם במחוז סאתון של בנגקוק, בירת תאילנד.
המקדש נבנה בתקופת איוטהאיה (ראו היסטוריה של תאילנד) ונקרא באותה עת בשם ואט קוק קוואי (วัดคอกควาย). המקדש נבנה על ידי מלך תאילנד ראמה השלישי ולו צ'די (סטופה) בצורת ג'ונקה.
עיסא נח'לה
עיסא נח'לה (בערבית: عيسى نخله; 1915–2003) היה ערבי-פלסטיני, שכיהן כנציג הליגה הערבית בארגנטינה, מנהל המשלחת הפלסטינית-ערבית לאו"ם ויועץ משפטי לקונגרס האסלאמי העולמי. ממקורבי המופתי אמין אל-חוסייני. נציג קבוע של הוועד הערבי העליון.
ביוגרפיה
נולד בארץ ישראל למשפחה נוצרית. למד באוניברסיטת לונדון והוסמך בלונדון כעורך דין.
פעיל בתסיסה של שנאה אנטי-יהודית והאדרת גרמניה הנאצית בארגנטינה בשנות החמישים, כמו באמצעות פרסום גיליונו "אמריקה והמזרח" (בספרדית America y Oriente). בקשרים הדוקים עם עורך 'העולם הערבי' (Mundo Arabe) שבצ'ילה, שנאסר על ידי בעלות הברית במהלך המלחמה והודיעו שייאסר שוב בשנת 1949 על ידי כלי תקשורת מובילים שם עקב הסתה.
תחת פעילותו ב"משלחת הפלסטינית", קו הדואר שלה שימש לדואר חומר לפרסום נאו-נאצי שנשא קודם לכן את הכותרת: "אדולף היטלר, ג'ורג' וושינגטון של אירופה".
עיסא יצר קשרים עם קבוצות גזעניות בארצות הברית: מדיווח הליגה נגד השמצה ב-1965, עיסא נח'לה נאם בפני קבוצות אנטישמיות. בשנת 1967, זמן קצר לפני פרוץ מלחמת ששת הימים, הוא נסע לנאום באירוע של גזענים לבנים בארצות הברית. במאי 1970 הוא פרסם מאמר בכתב עת אנטישמי בשם common sens שחזר לרעיונות שהופצו על ידי הנאצים כי מלחמת העולם השנייה היא קונספירציה יהודית והאשים את היהודים במלחמה.
לאחר רצח רוברט קנדי ב-1968 על ידי סירחאן סירחאן, ערבי נוצרי יליד ירושלים, היה יועץ לעורך דינו של סירחאן, אמיל זולא ברמן, וישב לצידו במשך שלושה שבועות במשפט. הוא ניסה להפוך את המשפט לבמה להצגת בעיית הפליטים הפלסטינים, אך פרקליטו של סירחאן התנגד.
בנאום באו"ם בנובמבר 1972 הכחיש את השואה ומות היהודים בכלל.
בשנות השמונים נאם בכינוס של מכחישי השואה מטעם הקונגרס המוסלמי ופרסם מאמר הכחשה בפרסום שלהם; כתב עבור קבוצות גזעניות שונות.
בכנס של פדרציית האגודות האיסלמיות של ארצות הברית וקנדה שנערך באוגוסט 1984 בדטרויט נשא נאום ובו שיבח את האנטישמי האב צ'ארלס קוגלין, (Charles Coughlin 1891-1979) שפעל באזור כמו גם את דברי התעמולה האנטישמית שהנרי פורד הפיץ משם וספרו האנטישמי "היהודי הבינלאומי". הוא הצביע על מיעוט המשתתפים בכנס והיעדר חברי קונגרס לעומת המתרחש בכנסים של תומכי ישראל.
יואל הלפרן
הרב יואל הלפרן (ה'תרס"ד – כ"ח באלול ה'תשמ"ג) היה הרב של יאסלא עד השואה, ואחר השואה רב בברגן-בלזן ובאזור הכיבוש הבריטי בגרמניה.
ביוגרפיה
יואל הלפרן נולד בקרקוב בשנת תרס"ד. אביו הרב מתתיהו חיים היה הרב של העיר דובצ'יצה, משושלת ברז'אן. היה תלמיד של הרב שמואל אנגל וגם קיבל ממנו סמיכה. נישא לדינה הבת של הרב אלימלך רובין רבה של יאסלא משושלת רופשיץ. אחר החתונה שימש כרב של העיר יאסלא, והקים שם ישיבה ובית יעקב.
בתחילת השואה נמלט לרוסיה. אשתו ושני ילדיו לא הצליחו לברוח איתו ונרצחו בשואה. ברוסיה נכלא. כששוחרר מהכלא עבר להתגורר בבוכרה ושם עזר לפליטי מלחמה.
בתום מלחמת העולם השנייה עבר לברגן-בלזן וכיהן שם כרב בברגן-בלזן ובאזור הכיבוש הבריטי בגרמניה. בברגן-בלזן הוא היה "מסדר קידושין" בבערך 1,800 חתונות, והיה המוהל לבערך 1,500 בנים. ויחד עם הרבנים האחרים בברגן-בלזן התיר לעגונות רבות להינשא מחדש. הקים והיה המנהיג של "וועד הרבנים של האזור הבריטי". בה"וועד" היו כמה רבנים בולטים רבים מהאזור, ובהם, הרב חיים פנחס לובינסקי (הנובר), הרב שלמה זאב צווייגענהאפט (הנובר), הרב ישראל אריה זלמנוביץ (ברגן-בלזן), והרב ישראל משה אולבסקי (ברגן-בלזן, צלה).
עבר לארצות הברית בשנת 1949 כאשר הכיבוש הבריטי של גרמניה הסתיים. הוא התיישב בשכונה "בראונזוויל" בברוקלין ושימש שם כרב. מאוחר יותר הוא עבר לבורו פארק, שם היה רב וראש "מרכז חינוך התורה".
הרב הלפרן נפטר בכ"ח באלול ה'תשמ"ג ונטמן בהר הזיתים.
קראלייבו
קראלייבו (בסרבית: Kraljevo באותיות קיריליות: Краљево ) היא בירת מחוז ראשקה שבמרכז סרביה, והעיר העשירית בגודלה במדינה.
העיר שוכנת על נהר איבר, כשבעה קילומטרים מערבית למפגש עם נהר המורבה, וממוקמת בלב עמק השוכן בין הרי קוטלניק מצפון והרי סטולובי מדרום. היא מורכבת משש עשרה שכונות, ושטח השיפוט שלה כולל בתוכו עוד 92 כפרים.
ב-3 בנובמבר 2010 פגעה רעידת אדמה בעצמה של 5.4 בסולם ריכטר באזור העיר. שני בני אדם נהרגו, ומבנים רבים נהרסו.
ערים תאומות
לקראלייבו שמונה ערים תאומות:
דניס לוקטב
דניס לוקטב (נולד ב-6 באפריל 2000) הוא שחיין ישראלי. אלוף ישראל, אלוף המכביה העשרים (2017), זוכה מדליית ארד מהמשחקים האולימפיים לנוער (בואנוס איירס 2018) וסגן-אלוף אירופה לנוער (הלסינקי 2018) במשחה ל-200 מטר חופשי. הוא שיאן ישראל במשחה ל-200 מטר חופשי ואלוף אירופה בשחייה לנוער (הלסינקי 2018) במשחה שליחים 4x200 מטר חופשי. ייצג את ישראל ב-4 אליפויות עולם (בודפשט 2017, קוואנגג'ו 2019, בודפשט 2022 ופוקואוקה 2023) ובאולימפיאדת טוקיו (2020).
ביוגרפיה
לוקטב שחיין מכבי אשדוד, מתאמן בפנימיית המחוננים במכון וינגייט בהדכתם של לירן ועקנין, חנן גלעד ולאוניד קאופמן, מינואר 2017 התאמן בהדרכתו של קאיו קאג'ביץ' ומספטמבר אותה שנה הוא מתאמן בהדרכתו של לוקה גברילו. במהלך הקריירה שלו הוא זכה באליפויות הגילאים של ישראל לנערים ונוער וקבע שיאי ישראל לגילאים.
2015
באליפות ישראל בשחייה שנערכה במכון וינגייט באוגוסט 2015 זכה לוקטב במדליית ארד, במשחה ל-800 מטר חופשי בתוצאה של 8:17.57 דקות, אחרי גיל קיזלר ממכבי חיפה שקבע שיא ישראלי חדש של 8:03.98 דקות וגיא מוסקוביץ', ממכבי קריית ביאליק (8:13.86 דקות). נוסף לכך, הוא סיים פעמיים במקום חמישי, במשחה ל-400 מטר חופשי בתוצאה של 3:59.62 דקות ובמשחה ל-1500 מטר חופשי בתוצאה של 15:58.50 דקות.
מדליית ארד באליפות אירופה לנוער
באליפות אירופה בשחייה לנוער שנערכה בהודמזוושרהיי הונגריה ביולי 2016 זכה לוקטב במדליית ארד, במשחה שליחים 4x200 מטר חופשי ביחד עם תומר פרנקל, איתי כרמי ואלון שמי בתוצאה של 7:23.03 דקות, כשחיין שלישי הוא קבע ב"זינוק שליחים" תוצאה של 1:49.66 דקות, התוצאה המהירה מבין השחיינים הישראלים. הייתה זו נבחרת שליחים ישראלית ראשונה שזכתה במדליה במפעל זה. נוסף לכך, הוא סיים במקום 12 במשחה ל-200 מטר חופשי בתוצאה של 1:51.17 דקות, בשלב המוקדמות הוא קבע תוצאה של 1:50.66 דקות ועלה מהמקום החמישי, במקום 16 במשחה ל-400 מטר חופשי בתוצאה של 3:57.05 דקות ובמקום 13 במשחה שליחים 4x100 מטר חופשי בתוצאה של 3:26.56 דקות.
שבוע לאחר מכן, באליפות ישראל הוא זכה בשתי מדליות ארד, במשחה ל-400 מטר חופשי בשיא ישראלי חדש לגילאי 16, 17 ו-18 של 3:53.89 דקות, אחרי גיל קיזלר (3:53.77 דקות) ומרק חינאווי מהפועל בת ים (3:53.84 דקות) ובמשחה ל-800 מטר חופשי בתוצאה של 8:12.33 דקות, אחרי מרק חינאווי (8:10.31 דקות) וגיל קיזלר (8:11.88 דקות). נוסף לכך, הוא סיים פעמיים במקום רביעי, במשחה ל-200 מטר חופשי בתוצאה של 1:50.27 דקות ובמשחה ל-1500 מטר חופשי בתוצאה של 16:01.45 דקות.
באליפות ישראל (בריכת 25 מטר) שנערכה בדצמבר אותה שנה הוא זכה ב-3 מדליות, 2 כסף ו-1 ארד. מדליות כסף, במשחה ל-200 מטר חופשי בשיא ישראלי חדש לגילאי 16, 17 ו-18 של 1:47.18 דקות, אחרי לירן קונובלוב שקבע שיא ישראלי חדש של 1:45.31 דקות ולפני אלון שמי מהפועל הוד השרון (1:47.60 דקות) ובמשחה ל-400 מטר חופשי בשיא ישראלי חדש לגילאי 16, 17 ו-18 של 3:47.25 דקות, אחרי גיל קיזלר (3:45.92 דקות) ולפני יונתן בטשא ממכבי חיפה (3:49.71 דקות). מדליית ארד, במשחה ל-1500 מטר חופשי בתוצאה של 15:25.32 דקות, אחרי גיל קיזלר (14:52.83 דקות) ומרק חינאווי (15:20.13 דקות).
2017
באליפות אירופה בשחייה לנוער שנערכה במכון וינגייט בסוף יוני 2017 זכה לוקטב במדליית ארד, במשחה שליחים 4x200 מטר חופשי ביחד עם תומר פרנקל, איתי כרמי ואלון שמי בתוצאה של 7:19.57 דקות, כשחיין שלישי הוא קבע ב"זינוק שליחים" תוצאה של 1:48.48 דקות, התוצאה המהירה מבין השחיינים הישראלים. נוסף לכך, הוא סיים במקום חמישי במשחה ל-200 מטר חופשי בשיא אישי חדש של 1:48.78 דקות, במקום חמישי במשחה שליחים 4x100 מטר ביחד עם פרנקל, כרמי ושמי בתוצאה של 3:20.63 דקות, כשחיין שלישי הוא קבע ב"זינוק שליחים" תוצאה של 49.81 שניות, במקום עשירי במשחה ל-400 מטר חופשי בתוצאה של 3:55.59 דקות ובמקום 27 במשחה ל-100 מטר חופשי בתוצאה של 51.38 שניות.
אלוף המכביה
שבוע לאחר מכן, בתחרויות השחייה של המכביה העשרים הוא זכה במדליית זהב במשחה ל-200 מטר חופשי בשיא מכביה חדש של 1:49.31 דקות, לפני אלון שמי (1:51.49 דקות) וג'אד הווארד מארצות הברית (1:52.34 דקות).
מדליית ארד באולימפיאדת הנוער
באולימפיאדת הנוער בואנוס איירס (2018) שנערכה באוקטובר זכה לוקטב במדליית ארד במשחה ל-200 מטר חופשי בתוצאה של 1:48.53 דקות, אחרי כרישטוף מילאק (1:47.73 דקות) ורובין הנסון (1:48.14 דקות). נוסף לכך, הוא סיים במקום שישי במשחה ל-400 מטר חופשי בתוצאה של 3:52.12 דקות. בשלב המוקדמות הוא קבע שיא ישראלי חדש לגילאי 18 של 3:52.04 דקות.
2019
בתחרות שנערכה בסטוקהולם, שוודיה ב-12 באפריל 2019 סיים לוקטב חמישי במשחה ל-400 מטר חופשי בשיא ישראלי חדש של 3:51.45 דקות, שיפור לשיא בן ה-4 שנים של עידו הבר (3:51.54 דקות).
2021
באליפות אירופה שנערכה במאי הוא סיים ביחד עם רון פולונסקי, אנדראה מורז ואנסטסיה גורבנקו במקום רביעי במשחה שליחים 4x200 מטר חופשי בשיא ישראלי חדש של 7:32.96 דקות.
באולימפיאדת טוקיו, לוקטב התחרה בשני משחים; במשחה ל-200 מטר חופשי הוא סיים במקום ה-27 בתוצאה של 1:47.68 דקות ובמשחה לשליחים 4X200 מטר חופשי הוא סיים במקום העשירי יחד עם דניאל נמיר‎ ותומר פרנקל וגל כהן גרומי בשיא ישראלי חדש של 7:08.65 דקות, כשחיין ראשון הוא קבע שיא ישראלי חדש של 1:46.64 דקות.
2022
באליפות העולם שנערכה בבודפשט, הונגריה ביוני 2022 סיים במקום תשיעי במשחה שליחים 4x100 מטר חופשי ביחד עם תומר פרנקל, גל כהן גרומי ומירון חרותי בשיא ישראלי חדש של 3:15.35 דקות. נוסף לכך, הוא סיים במקום 18 במשחה ל-200 מטר חופשי בתוצאה של 1:47.63 דקות.
אולריך קלימן
אולריך קלימן (בגרמנית: Ulrich Kleemann; 23 במרץ 1892 – 1 בינואר 1963) היה מפקד בכיר בורמאכט שפיקד על כוחות במלחמת העולם השנייה.
קנת טובו
קנת ארנסט טובו (באנגלית: Kenneth Ernest Tovo) הוא קצין בדימוס בדרגת לוטננט גנרל בצבא ארצות הברית. בתפקידו האחרון שירת כמפקד פיקוד המבצעים המיוחדים של הצבא.
אולריך קלימן
קריירה מוקדמת
קלימן נולד ב-23 במרץ 1892 בלאנגנזאלצה, שהשתייכה לאימפריה הגרמנית. בשנת 1911 התגייס קלימן לצבא הגרמני הקיסרי, והצטרף לרגימנט הדרגונים ה-21, עמו לחם במהלך מלחמת העולם הראשונה. ב-26 במאי 1915 נפצע קלימן באחד הקרבות, ולאחר החלמתו הועבר לרגימנט המילואים ה-83, אולם באוקטובר נפצע שוב. לאחר החלמתו חזר לרגימנט הדרגונים ה-21, וב-18 ביוני 1916 הועלה לדרגת אובר לוטננט. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
קנת טובו
ביוגרפיה
טובו גדל בלונג איילנד. ב-1983 סיים את לימודיו באקדמיה הצבאית של ארצות הברית והתגייס לצבא. שירת כמפקד מחלקה בדיוויזיה המוטסת ה-82, עבר קורס הכשרה של הכוחות המיוחדים וב-1987 עבר לשרת בפיקוד המבצעים המיוחדים. שימש מפקד פלוגה, מפקד הגדוד השלישי של הכוחות המיוחדים ומפקד קבוצת הכוחות המיוחדים העשירית.
כמפקד הגדוד השלישי בקבוצת הכוחות המיוחדים העשירית, הוטלה עליו במהלך "מבצע חופש לעיראק" המשימה לתקוף את ארגון אנצאר אל-אסלאם המקושר לאל-קאעידה ואת הארגון האסלאמי של כורדיסטן, שפעלו בצפון עיראק באזור הגבול עם איראן. המשימה קיבלה את הכינוי "מבע פטיש ויקינגי", טובו הצטרף עם פלוגה מהגדוד שלו לכוח פשמרגה המזוהה עם ג'לאל טאלבאני והשמיד את האיום.
אולריך קלימן
מלחמת העולם השנייה
עם פרוץ המלחמה לחם קלימן עם הרגימנט שבפיקודו במהלך הפלישה לפולין, כחלק מדיוויזיית הפאנצר ה-3 במסגרת הקורפוס הממונע ה-19, וב-4 בדצמבר 1939 מונה למפקד חטיבת הרובאים ה-3. במהלך המערכה על צרפת לחם קלימן עם חטיבתו כחלק מדיוויזיית הפאנצר ה-3 במסגרת הקורפוס הממונע ה-16. במהלך מבצע ברברוסה לחם קלימן עם חטיבתו כחלק מדיוויזיית הפאנצר ה-3 במסגרת הקורפוס הממונע ה-24, והשתתף בקרב סמולנסק ובכיתור הגדול בקייב, וב-13 באוקטובר 1941 את עיטור צלב האבירים של צלב הברזל. ב-1 בנובמבר 1941 הועלה קלימן לדרגת גנרל מיור, וב-10 באפריל 1942 מונה למפקד הדיוויזיה הקלה ה-90 בצפון אפריקה. ב-28 במאי 1943 מונה קלימן למפקד דיוויזיית הסער רודוס, וב-10 ביוני 1943 הועלה לדרגת גנרל לוטננט. לאחר כניעת איטליה לבעלות הברית, הוטל על קלימן לנטרל את הכוחות האיטלקיים בים התיכון, והוא לחם נגדם בהצלחה בקרב רודוס. ב-16 בספטמבר 1943 קיבל קלימן על פעולותיו תוספת עלי אלון לעיטור צלב האבירים של צלב הברזל, ובאוקטובר אותה שנה הועלה לדרגת גנרל חיל השריון. ב-18 בספטמבר 1944 מונה קלימן למפקד הקורפוס ה-91 בקרואטיה, וב-10 באוקטובר מונה למפקד קורפוס הפאנצר ה-4, שהיה חלק מהארמייה השמינית בהונגריה. בסוף דצמבר 1944 מונה קלימן כמפקד זמני של הארמייה השמינית. השתתף עם דיוויזיית הפאנצר פלדהרנהאלה במהלך המצור על בודפשט ונפל בשבי כוחות בעלות הברית בתום המלחמה.
קנת טובו
ביוגרפיה
תפקידים נוספים אותם מילא הם קצין תכנון של כוח דלתא, עוזר מפקד כוח הייצוב בבוסניה, ראש מטה פיקוד הכוחות המיוחדים של הצבא, סגן מפקד הכוחות המיוחדים בפיקוד אירופה וסגן מפקד הדיוויזיה המשוריינת הראשונה בעת שהוצבה באזור אל-אנבר שעיראק ב-2010. ב-2011 קודם לדרגת מייג'ור גנרל ומונה למפקד הכוחות המיוחדים של פיקוד מרכז, לאחר מכן שירת כמפקד מפקדת ההכשרה והאימונים של צבא אפגניסטן מטעם ארצות הברית ונאט"ו. ב-2012 מונה לסגן מפקד פיקוד דרום של ארצות הברית. בשנת 2013 הוא החליף את דניאל בולגר בפיקוד הכוחות המוצבות באפגניסטן.
אולריך קלימן
לאחר המלחמה
בשנת 1947 שוחרר קלימן מהשבי. לאחר שחרורו התגורר קלימן באוברוזל, עד למותו ב-1 בינואר 1963.
קנת טובו
ביוגרפיה
ביולי 2015 מונה למפקד פיקוד המבצעים המיוחדים של צבא ארצות הברית. שירת בתפקיד עד יוני 2018.
במהלך שירותו השתתף במלחמת המפרץ, בחילוץ פליטים מצפון עיראק, בפעולת חילוץ אזרחים מסיירה לאון, בשתי משימות במסגרת כוח שמירת השלום בבוסניה, בחמישה סבבים במלחמת עיראק ובסבב אחד במלחמת אפגניסטן.
אאודי RS6
אאודי RS6 (בגרמנית: Audi RS6) היא מכונית ספורט במרכב סדאן וסטיישן, בעלת חמישה מקומות ישיבה, שמיוצרת על ידי אאודי ספורט חברת הבת של אאודי משנת 2002. היא הוצגה בתערוכת הרכב הבינלאומית של ז'נבה במרץ 2002, והגיעה לישראל ב-15 בספטמבר 2020. היא מהווה כגרסת הביצועים הגבוהים של אאודי A6.
דור ראשון (שם קוד C5)
הדור הראשון יוצר בין השנים יוני 2002 לספטמבר 2004. אחרי אאודי S6 פלוס ואאודי RS4, ה-RS6 הוא הרכב השלישי שמיוצר על ידי אאודי ספורט (לשעבר קוואטרו GmbH) ודגם האאודי הראשון עם מנוע V8 טורבו, עם הספק מרבי של 450 כ"ס, זה היה המנוע החזק ביותר של אאודי ספורט עד לחשיפת הדור השני ב-2008. זה היה הדגם הראשון של אאודי RS שנמכר בצפון אמריקה. הדור הראשון בתחילה שווק במרכב סטיישן הנקראת אוונט עם חמש דלתות ומרכב סדאן עם ארבע דלתות.
הדור הראשון כלל מנוע בנזין V8 צילינדרים בנפח 4.2 ליטר בי-טורבו (שני מגדשי טורבו) המספק 450 כ"ס בין 5,700 ל-6,400 סל"ד ומומנט מרבי של 57.1 קג"מ בין 1,950 ל-5,500 סל"ד. תיבת הילוכים אוטומטית בעלת חמישה הילוכים. נתון התאוצה מ-0 ל-100 קמ"ש אורך 4.9 שניות ומהירות מרבית של 250 קמ"ש. צריכת הדלק המשולבת עומדת על 6.8 ק"מ לליטר . פליטת הפחמן דו-חמצני עומדת על 350.0 גרם לק"מ.
אאודי RS6 C5 פלוס
בין אפריל לאוקטובר 2004 חשפה אאודי ספורט את הגרסה הסופית ל-RS6. זו כללה את אותו מנוע אך עם הספק מרבי שך 480 כ"ס במקום 450 כ"ס. זמן התאוצה ירד ל-4.7 שניות והמהירות עלתה ל-280 קמ"ש. היא שווקה במרכב סטיישן בלבד.
מידות
אורך הדור הראשון היה 4,852 מ"מ, רוחב הדור הראשון היה 1,850 מ"מ, גובה הדור הראשון היה בין 1,387 ל-1,426 מ"מ (סדאן) ובין 1,390 ל-1,430 מ"מ (סטיישן), משקל הדור הראשון עמד על 1,840 ק"ג (סדאן) ו-1,865 ק"ג (סטיישן), בסיס הגלגלים בדור הראשון היה 2,759 מ"מ.
דור שני (שם קוד C6)
הדור השני יוצר בין השנים דצמבר 2008 ל-2010. לאחר ארבע שנות הפסקה בייצור בספטמבר 2007 נחשף הדור השני בתערוכת הרכב פרנקפורט. הדור השני כלל כמה שינויי עיצוב בעיקר חיצונית ושדרוג האבזור והנוחות בפנים הרכב. באפריל 2008 הושקה גרסת האוונט (סטיישן) ובאוגוסט אותה שנה הושקה גרסת הסדאן.
הדור השני כלל מנוע בנזין V10 צילינדרים בנפח 5.0 ליטר בי-טורבו המספק 580 כ"ס בין 6,250 ל-6,700 סל"ד ומומנט מרבי של 66.3 קג"מ בין 1,500 ל-6,700 סל"ד. תיבת הילוכים אוטומטית בעלת שישה הילוכים. נתון התאוצה מ-0 ל-100 קמ"ש אורך 4.6 שניות ומהירות מרבית של 250 קמ"ש. צריכת הדלק המשולבת עומדת על 7.1 ק"מ לליטר . פליטת הפחמן דו-חמצני עומדת על 333.0 גרם לק"מ.
דור שלישי (שם קוד C7)
הדור השלישי יוצר בין השנים 2013 ל-2018. כשנתיים לאחר הפסקת הייצור של הדור השני חשפה אאודי ספורט ב-5 בדצמבר 2012 את הדור השלישי ל-RS6. בשונה מהדורות הקודמים הפעם אאודי יצרה את הדגם במרכב סטיישן (אוונט) בלבד ללא גרסת סדאן. העיצוב התבסס בעיקרו על הדור הרביעי של ה-A6 עם שינויים קלים.
הדור השלישי כלל מנוע בנזין V8 צילינדרים בנפח 4.0 ליטר טורבו המספק 560 כ"ס בין 5,700 ל-6,600 סל"ד ומומנט מרבי של 71.4 קג"מ בין 1,750 ל-5,500 סל"ד. תיבת הילוכים אוטומטית בעלת שמונה הילוכים. נתון התאוצה מ-0 ל-100 קמ"ש אורך 3.9 שניות ומהירות מרבית מוגבלת אלקטרונית של 250 קמ"ש או עם חבילת דינמיק המהירות עולה ל-280 קמ"ש ועם חבילת דינמיק פלוס המהירות עולה ל-305 קמ"ש. צריכת הדלק המשולבת עומדת על 10.4 ק"מ לליטר . פליטת הפחמן דו-חמצני עומדת על 223.0 גרם לק"מ.
אאודי RS6 פלוס
ב-22 באוקטובר 2015 חשפה אאודי את גרסת הפלוס ל-RS6. זו כוללת מנוע בנזין V8 צילינדרים בנפח 4.0 ליטר טווין-טורבו המספק 605 כ"ס בין 6,100 ל-6,800 סל"ד ומומנט מרבי של 76.5 קג"מ בין 2,500 ל-5,500 סל"ד. תיבת הילוכים אוטומטית בעלת שמונה הילוכים. נתון התאוצה מ-0 ל-100 קמ"ש אורך 3.7 שניות ומהירות מרבית של 305 קמ"ש. צריכת הדלק המשולבת עומדת על 10.4 ק"מ לליטר . פליטת הפחמן דו-חמצני עומדת על 223.0 גרם לק"מ.
מידות
אורך הדור השלישי היה 4,991 מ"מ, רוחב הדור השלישי היה 1,986 מ"מ, גובה הדור השלישי היה 1,461 מ"מ, משקל הדור השלישי עמד על 1,950 ק"ג, בסיס הגלגלים בדור השלישי עמד על 2,915 מ"מ.
דור רביעי (שם קוד C8)
הדור הרביעי והנוכחי נחשף ב-21 באוגוסט 2019. כמו בדור השלישי הדור הרביעי מיוצר במרכב סטיישן (אוונט) בלבד. בדור הרביעי שיווקה אאודי לראשונה את ה-RS6 באמריקה הצפונית וגם בישראל ה-RS6 שווקה לראשונה ב-15 בספטמבר 2020 עם מחיר של 1,023,000 שקל. העיצוב החיצוני והפנימי של הדור החדש נועז וספורטיבי יותר משאר הדורות הקודמים. ה-RS6 החדשה מצוידת במתלי אוויר אדפטיביים בכיול ספורטיבי המנמיכים את המרכב ב-20 מ"מ לעומת הגרסאות הרגילות של ה-A6 וב-10 מ"מ נוספים במהירויות של מעל ל-120 קמ"ש רוכשי הדגם יוכלו לשדרג את המתלים למתלי RS ספורט אקטיביים. ה-RS6 החדשה קיבלה מערכת היגוי אשר תוכננה במיוחד בכדי לספק משוב מדויק לנהג. על גלגל ההגה, ישנו כפתור RS Mode המאפשר מעבר מהיר מבין שני מצבי כיול לבחירת הנהג. מערכת ההנעה הכפולה בדגם מעבירה במצב הסטנדרטי 60% מהכוח לציר האחורי, בנוסף קיימת מערכת ניתוק צילינדרים במסייעת גם בצריכת הדלק בנסיעות רגילות על ידי ניתוק חצי מהצילינדרים.
הדור הנוכחי כולל מנוע בנזין V8 צילינדרים בנפח 4.0 ליטר טורבו המספק 600 כ"ס בין 6,000 ל-6,250 סל"ד ומומנט מרבי של 81.5 קג"מ בין 2,500 ל-4,500 סל"ד עם מערכת מיקרו-היברידית במתח 48 וואט המוסיפה עוד 16 כ"ס למנוע ומסייעת בצריכת הדלק . תיבת הילוכים אוטומטית בעלת שמונה הילוכים. נתון התאוצה מ-0 ל-100 קמ"ש אורך 3.6 שניות ומהירות מרבית מוגבלת אלקטרונית של 250 קמ"ש או עם חבילת דינמיק המהירות עולה ל-280 קמ"ש ועם חבילת דינמיק פלוס המהירות עולה ל-305 קמ"ש. צריכת הדלק המשולבת עומדת על 11.7 ליטר לכל 100 ק"מ. פליטת הפחמן דו-חמצני עומדת על 265.0 גרם לק"מ.
מידות
אורך הדור הרביעי עומד על 4,995 מ"מ, רוחב הדור הרביעי עומד על 1,951 מ"מ, גובה הדור הרביעי עומד על 1,460 מ"מ, משקל הדור הרביעי עומד על 2,150 ק"ג, בסיס הגלגלים בדור הרביעי עומד על 2,929 מ"מ.
חלצ
היסטוריה
בישראל קיימות 14 יחידות חילוץ אזוריות, המספקות מענה באירועי חירום הדורשים חילוץ וסיוע. היחידות פרוסות על פני כל ישראל, ופועלות לאיתור, חילוץ, הגשת טיפול רפואי ופינוי הנפגעים. הפעלתן נעשית באמצעות כוחות הביטחון והרשויות המעורבות בפעילות, ופועלים בהן כ־700 מחלצים בהתנדבות מלאה.
בשנת 1986 הוקמה עמותת חלצ מתוך מטרה לרכז את היחידות תחת קורת גג אחת ולעזור להן לבצע את משימותיהן ביעילות ובמקצועיות.
מטרות העמותה
מטרות העמותה הן:
פעילות
יחידות החילוץ בישראל ממומנות באופן חלקי דרך משטרת ישראל, והעמותה מגייסת עבורן אמצעים נוספים, ומספקת להן ציוד מתקדם כמו מערכות קשר, מערכות איתור וכלי חילוץ, על מנת שהיחידות תוכלנה לבצע את משימתן במהירות ויעילות מרבית. כמו כן, מקיימת העמותה ימי הכשרה וריענון למתנדבים ביחידות.
העמותה אינה מתערבת בניהול היחידות עצמן, ואינה פועלת בעת אירועי החילוץ, אלא משמשת כבסיס וגב תומך המאפשר למתנדבים להגיש את הסיוע בזמן אמת.
בשנת 2020 הפיקה העמותה סדרת סרטונים בשם 'הולכים על בטוח', ובהם כללי אצבע לטיולי שטח בטוחים.
היחידות החברות בחלצ
בחלצ חברות 11 יחידות חילוץ אזוריות:
קרל פון לוקאס
קרל אלברט פרייהר פון לוקאס (בגרמנית: Karl Albert Freiherr von Lukas; 7 בספטמבר 1860 – 8 במרץ 1932) היה גנרל בצבא האוסטרו-הונגרי אשר פיקד על כוחות במהלך מלחמת העולם הראשונה.
תחילת דרכו
לוקאס נולד ב-7 בספטמבר 1860 בעיר למברג שהשתייכה אז לאימפריה האוסטרית. כיום נקראת העיר לבוב והיא נמצאת בתחומי אוקראינה המודרנית. הוא למד במכללה הצבאית בסנקט פלטן, ולאחר מכן באקדמיה הצבאית הטרזיאנית בווינר נוישטאדט. באוגוסט 1879 הוא התגייס לצבא האוסטרו-הונגרי בדרגת לוטננט והוצב ברגימנט הרגלים ה-33. ב-1891 הוצב במטה הבריגדה ה-29 ולאחר מכן בבריגדה ה-24. בנובמבר 1893 הועלה לדרגת אובר-לויטננט, במאי 1897 לדרגת האופטמן, בנובמבר 1900 לדרגת אוברסט-לויטננט ובמאי 1905 לדרגת אוברסט. באותה שנה מונה למפקד רגימנט הרגלים ה-73. ב-1910 מונה למפקד הבריגדה ה-27 והועלה לדרגת גנרל מיור. ב-1912 מונה למפקד בית הספר לקצינים בטרזיינשטט, ובמאי 1913 הועלה לדרגת לוטננט פלדמרשל ומונה למפקד הדיוויזיה ה-19 אשר הוצבה בפלזן.
מלחמת העולם הראשונה ואחריתו
עם פרוץ מלחמת העולם הראשונה באוגוסט 1914 נכללה הדיוויזיה ה-19 שתחת פיקודו של לוקאס במסגרת הקורפוס ה-17 אשר היה חלק מהארמייה הרביעית של מוריץ פון אופנברג. הוא השתתף בקרב גליציה, ובכלל זה בקרב קומרוב וקרב רווה. ב-1 בדצמבר של אותה שנה, נפצע לוקאס מכדור ברגלו כאשר בדק את קו החזית. הרופאים נאלצו לקצר את רגלו ב-4 ס"מ. לאחר תקופת התאוששות, בנובמבר 1915 הוא מונה למושל הצבאי של פראג. הוא החזיק בתפקיד עד פברואר 1917 עת מונה למפקד הקורפוס ה-24 אשר היה חלק מהארמייה החמישית אשר לחמה בחזית האיטלקית. במאי של אותה שנה הוא הועלה לדרגת גנרל חיל הרגלים והוענק לו תואר ברון. הוא השתתף בקרב האחד עשר על האיזונצו ובקרב קפורטו. במרץ 1918 הוא נאלץ לוותר על התפקיד בשל בעיות בריאותיות, ואת יתרת המלחמה העביר כמושל הצבאי של גראץ.
בעקבות ההפסד האוסטרי במלחמה, פורקה האימפריה והצבא הקיסרי פוזר. לוקאס ביקש לשרת בצבא אוסטריה הטרי, אולם בשל דעותיו המלוכניות לא התקבל ונאלץ לפרוש. הוא לא קיבל פנסיה מממשלת אוסטריה, כיוון שנחשב לפולני. הוא עבר לגרמניה, ונפטר בברלין ב-8 במרץ 1932 בגיל 71.
סקייטריין (ונקובר)
סקייטריין (באנגלית: SkyTrain) היא מערכת הסעת המונים בוונקובר המורכבת ממערך על-קרקעי (על גשרים) ותת-קרקעי (במנהרות), באורך של 79.6 קילומטר, ב-3 קווים שונים ו-53 תחנות. המערכת היא אוטומטית לחלוטין, ומצטיינת ב-95 אחוזי דיוק ועמידה בלוחות הזמנים. כחלק ממערך הרכבות, הוקם גשר הכבלים המיועד לרכבות בלבד הארוך בעולם, ה-Skybridge החוצה את הנהר פרייזר.
המערכת החלה לפעול ב--11 בדצמבר 1985, והיא מסיעה בממוצע (נכון ל-2019) 160,000,000 אנשים ביום. מהירות הרכבות הממוצעת היא 45 קמ"ש, אך הרכבת יכולה להגיע למהירות של 90 קמ"ש, בין תחנות מרוחקות. הרכבת היא כולה חשמלית וללא מגע יד אדם.
אקספו ליין (Expo Line)
קו האקספו מקשר בין תחנת החוף (Waterfront) בוונקובר לתחנת המלך ג'ורג' (King George) בסארי, בעיקר בתוואי שהוקם על ידי חברת טרמווי ווסטמינסטר וונקובר כקו בינעירוני בשנת 1890. קו האקספו (המכונה במקור פשוט "SkyTrain" עד לפתיחת קו המילניום) נבנה בשנת 1985 עבור תערוכת אקספו 86. כיום יש לו 24 תחנות. בראשית ההפעלה הקו אקספו הגיע רק עד תחנת ניו ווסטמינסטר. בשנת 1989 הוא הורחב עד לתחנת קולומביה, ובשנת 1990, לאחר שהסתיימה בניית הסקייברידג ', היא המשיכה על פני נהר פרייזר עד לתחנת דרך סקוט בסארי. בשנת 1994 הורחב הקו עד לתחנת קינג ג'ורג 'במרכז סארי. תקציב הבנייה עמד על 854 מיליון דולר (במונחים של שנת 1986). החל מה-22 באוקטובר 2016, רכבות Expo Line החלו לפעול בקו חדש (התפצלות מהקו לסארי) ענף החובר לקו המילניום בשתי תחנות (Lougheed Town Centre Station וProduction Way – University, בה הוא מסתיים). בשעות שיא כל רכבת שלישית של הקו נוסעת שירות לתחנת האוניברסיטה.
מילניום ליין (Millennium Line)
עד 22 באוקטובר 2016, קו המילניום חלק מסלול משותפים עם קו האקספו מתחנת החוף עד תחנת קולומביה בניו ווסטמינסטר, ואז המשיך במסלול מוגבה משלו דרך צפון ברנבי ומזרח ונקובר, והסתיים בתחנת VCC – Clark. עלות הבנייה עמדה על 1.2 מיליארד דולר, וההרחבה הסופית מתחנת המרכז המסחרי (כיום תחנת Commercial–Broadway ) לתחנת VCC – Clark נפתחה ב־6 בינואר 2006. החל מ-22 באוקטובר 2016 עד 1 בדצמבר אותה שנה, קו המילניום פעל מתחנת VCC – Clark לתחנת מרכז העיר Lougheed. החל מה -2 בדצמבר 2016, קו המילניום פועל בין תחנת VCC – Clark בוונקובר לתחנת Lafarge Lake – Douglas בקוקיטלאם. בקו המילניום 17 תחנות, שלוש מהן תחנות החלפה עם קו האקספו (Commercial–Broadway, Lougheed Town Centre, ו - Production Way – University), ושתי תחנות המתחברות לרכבת הנוסעים של West Coast Express (Moody Centre ו - Coquitlam Central). תחנות קו המילניום המקוריות תוכננו על ידי האדריכלים הבכירים של קולומביה הבריטית ושונות מאוד מאלה בקו האקספו. בשנת 2004 הוענקו אדריכלים של Busby and Associates, מעצבי תחנת מרכז העיר ברנטווד בברנבי, במדליית המושל הכללית בארכיטקטורה על עבודתם.
הבנייה במתחם ה- Evergreen Line של קו המילניום, ממרכז העיר Lougheed ב Burnaby ועד Lake Lake-Douglas בקוקיטלאם, הושלמה בשנת 2016 והיא נפתחה לשירות ב-2 בדצמבר 2016.הרחבה זו מוסיפה 11 ק"מ (6.8 מיילים) ו -6 תחנות חדשות לקו המילניום.
קנדה ליין (Canada Line)
קו קנדה מתחיל במרכז הרכבת של תחנת החוף, וממשיך דרומה דרך ונקובר לעיר ריצ'מונד ואי הים. מתחנת ברידג'פורט, קו קנדה מתפצל לשני קווים, האחד פונה מערבה לתחנת YVR – Airport בשדה התעופה הבינלאומי של ונקובר והשני ממשיך דרומה לתחנת Richmond – Brighouse במרכז העיר של ריצ'מונד. קו קנדה, שנפתח ב־17 באוגוסט 2009, הוסיף 15 תחנות ו -19.2 ק"מ (11.9 מיילים) לרשת SkyTrain. תחנת Waterfront היא התחנה היחידה בה קו קנדה מתחבר ישירות לקו האקספו; עם זאת, תחנת מרכז העיר ונקובר נמצאת במרחק של שלוש דקות הליכה מתחנת גרנוויל דרך קניון הפסיפיק סנטר, מה שמהווה מעבר לא רשמי לקו האקספו. קו קנדה עלה 1.9 מיליארד דולר, במימון ממשלות קנדה וקולומביה הבריטית, טרנסלינק ו- InTransitBC. גם כאן, הרכבות אוטומטיות לחלוטין, אך הן מעוצבות באופן שונה מאלו של קווי האקספו והמילניום. הם משתמשים במנועים חשמליים קונבנציונליים ולא בטכנולוגיית מנוע אינדוקציה ליניארית. מסלולי קו קנדה אינם קשורים זה לזה לשאר רשת SkyTrain, ויש מחסן תחזוקת צי נפרד.
בניגוד לקו האקספו, לו חלק תת-קרקעי קטן (מתחנת החוף לתחנת צ'יינה-טאון), וקו המילניום שכולו מעל האדמה, חלק נכבד של קו קנדה מצוי מתחת לאדמה - מתחנת החוף עד תחנת Marine Drive Station.
תדירות
SkyTrain מספקת שירות בתדירות גבוהה, עם רכבות המגיעות כל 2-7 דקות בכל התחנות בשעות השיא. רכבות פועלות בין השעות 04:48 לפנות בוקר עד 1:30 בליל המחרת, כאשר בסופי השבוע יורדת התדירות בקווי האקספו והמילניום. ל- SkyTrain שעות שירות ארוכות יותר במהלך אירועים מיוחדים, כמו סילבסטר, אולימפיאדת ונקובר 2010 ומרתונים.
תכנון
כבר בשנות החמישים היו תוכניות לבניית מערכת חד-קוית, כאשר האדריכל המודרניסטי וולס קואטס יעצב אותה; הפרויקט הזה ננטש. היעדר מערכת מעבר מהירה נחשבה כגורם לבעיות תנועה בשנות השבעים, והממשלה העירונית לא יכולה לממן הקמת מערכת כזו. באותה תקופה, פותחה טכנולוגיית מעבר מהירה חדשה המכונה "מערכת מעבר קיבולת ביניים". בשנת 1980 הצורך במעבר מהיר היה גדול, והחברה המפתחת הייתה זקוקה לקונים לטכנולוגיה החדשה שלה. "מעבר מהיר מתקדם" נבחר להיבנות בוונקובר כדי להציג את פרויקט אונטריו בתערוכת אקספו 86.
קו האקספו
SkyTrain הועלה כפרויקט לתערוכת אקספו 86, והקו הראשון הסתיים בזמן כדי להציג את נושא היריד: "תחבורה ותקשורת: עולם בתנועה - עולם במגע". הבנייה מומנה על ידי הממשלות המחוזיות והפדרליות. הוא נבנה דרך מנהרת דונסמיר מתחת לעיר, שבמקור נבנה עבור הרכבת הפסיפית הקנדית.
מפתיחתו בשנת 1985 ועד 1989, SkyTrain הסתיים בתחנת ניו ווסטמינסטר; בשנת 1987 החלה בנייה בהרחבה הכוללת את תחנת SkyBridge, קולומביה ותחנת דרך סקוט, והרחיבה את השירות לסארי. הקו הורחב שוב בשנת 1994 עם פתיחת תחנות השער, סורי סנטרל וקינג ג'ורג '. SkyTrain הוא חלק מהתכנית האסטרטגית של אזור המחיה המחוזית במחוז ונקובר (GVRD) משנת 1996, הדנה באסטרטגיות להתמודדות עם הגידול הצפוי באזור. אסטרטגיות אלה כוללות הגדלת אפשרויות התחבורה והשימוש בתעבורה.
קו המילניום
החלק הראשון של קו המילניום נפתח בשנת 2002, עם תחנות Braid ו - Sapperton. מרבית החלק שנותר החל לפעול מאוחר יותר באותה שנה, ושירת את צפון ברנבי ומזרח ונקובר. שלב I של קו המילניום הושלם בעלות של 50 מיליון דולר. מבקרי הפרויקט כינו אותו "SkyTrain לשומקום" וטענו כי תוואי הקו החדש התבסס על חששות פוליטיים ולא על צורכיהם של הנוסעים. המחשה אחת ללגיטימיות של תלונה זו היא שסופו של קו המילניום ממוקם בשדה פנוי, שנבחר משום שהוא אמור היה לאכלס מרכז לפיתוח היי-טק חדש, ונמצא קרוב למשרד הראשי של QLT Inc., אך פיתוח נוסף היה בעייתי. התחנה ההיא, VCC – Clark ליד Clark Drive ו- Broadway, לא נפתחה עד 2006 בגלל קושי במשא ומתן על הדרך הנכונה מ- BNSF, אך היא עדיין קצרה חמישה קילומטרים מהמתחם המקורי המוצע לשלב II ברחוב גרנוויל ושדרה 10. בזמן שנפתחה תחנת VCC – Clark, נחשף כי הרחבה הנוספת מערבה ושלוש תחנותיה הייתה בעדיפה אך "עוד לא בעדיפות גבוהה ".
Evergreen Extension
הרחבת האברגרין, המכונה קו אוורגרין במהלך הבנייה, הוא השלב השני של קו המילניום, המשתרע מקניון Lougheed בברנבי לקמפוס מכללת דאגלס בקוקיטלאם. במקור כונה קו Port Port-Moody-Coquitlam (PMC), והוא מספק "נסיעה במושב אחד" מקוקיטלאם לוונקובר. תחנות החלפה לקו PMC הותקנו ממזרח לתחנת מרכז העיר Lougheed בעת בנייתו הראשונית ופלטפורמה שלישית בתחנה הוקמה לקראת ההרחבה. שלב II נדחה בעקבות שינוי בממשלה המחוזית ושינוי סדר העדיפויות שהוביל להעדפת בניית קו קנדה, בגלל אירוח של אולימפיאדת ונקובר 2010. הבנייה המקדימה של הרחבת אוורגרין החלה ביולי 2012 והבנייה העיקרית החלה ביוני 2013 עם בניית עמודי תמיכה לקו. ההארכה נכנסה לשירות ב-2 בדצמבר 2016.
קו קנדה
קו קנדה נבנה כשותפות ציבורית-פרטית, כאשר הקונסורציום הזוכה (הידוע כיום בשם ProTransBC) הובל על ידי SNC-Lavalin, תורם כספים להקמתו והפעלתו במשך 35 שנים. קו קנדה נפתח ב-17 באוגוסט 2009, 15 שבועות לפני לוח הזמנים והתקציב המתוכננים.התפוסה עלתה שלוש שנים לפני התחזיות, והגיעה ל 100,000 נוסעים ביום חול במאי 2010 ו 136,000 נוסעים ביום חול ביוני 2011. קו קנדה עצמאי מבחינה תפעולית מקווי SkyTrain האחרים, משתמש במלאי גלגול שונה (אורך הרכבת / תחנה הכוללת קצרה יותר, אך מכוניות רחבות יותר) שאינו תואם את קווי האקספו והמילניום.
השפעה
SkyTrain השפיע באופן משמעותי על פיתוח אזורים בסמוך לתחנות, ועזר לעצב את הצפיפות העירונית במטרו ונקובר. בין 1991 ל -2001, האוכלוסייה שגרה במרחק של 500 מ 'מ- SkyTrain גדלה ב -37 אחוזים, לעומת הממוצע האזורי של 24 אחוז. מאז שנפתח SkyTrain, אוכלוסיית אזור השירות כוללת עלתה מ -400,000 ל -1.3 מיליון איש.על פי המסמך של חברת BC Transit SkyTrain: זרז לפיתוח, הושקעו יותר מחמישה מיליארד דולר מכספים פרטיים במרחק של 10-15 דקות הליכה מ- SkyTrain ו- SeaBus. בדו"ח נטען כי שני אמצעי התחבורה היו הכוח המניע את ההשקעה, אם כי זה לא חילק את הצמיחה הכללית באזור זה.
רודולף סטריידינגר
ביוגרפיה
בשנת 2002 מונה לראש לשכת המטכ"ל ובשנת 2004 הועלה לדרגת בריגדיר. בין ה-28 במאי 2006 ל-1 בדצמבר 2006, פיקד סטריידינגר על כוח משימה רב-לאומי בבוסניה והרצגובינה. מ-26 במאי 2011 עד פברואר 2016 היה המפקד הצבאי של אוסטריה תחתית. ב-17 באוגוסט 2022 הודיעה שרת ההגנה קלאודיה טאנר שסטריידינגר יחליף את רוברט בריגר בתפקיד ראש המטה הכללי. הוא נכנס לתפקידו ב-20 באוקטובר של אותה שנה.
פוגת החתול
הפוגה בסול מינור (30.K ברשימת ראלף קירקפטריק, 499.L ברשימת אלסנדרו לונגו) מאת דומניקו סקרלטי היא סונאטה לצ'מבלו בפרק אחד, המוכרת בכינויה הפופולרי "פוגת החתול" (באיטלקית: "Fuga del gatto").
תולדות הכינוי
מקור הכינוי, שלא שימש מעולם את המלחין עצמו אלא הוכנס לשימוש רק בראשית המאה ה-19, הוא בסיפור על הדרך בה חיבר סקרלטי את המוטיב המדהים במוזרותו, שעליו בנויה הפוגה. הסיפור הוא, שלסקרלטי הייתה חתולת מחמד בשם "פולצ'ינלה", שנהגה, לדברי המלחין, לפסוע הלוך ושוב על מנענעי הצ'מבלו, סקרנית למקור צליליו.
בהזדמנות אחת, לפי הסיפור, העלה סקרלטי על הכתב פסוק אחד מ"אירועי האלתור" הללו, והשתמש בו כמוטיב הראשי בפוגה:
הכינוי הופיע בתוכניות קונצרטים במאה ה-19 (ראו בפרק "ביצועים" להלן), וכן עשו בו שימוש המו"לים מוציו קלמנטי, קארל צ'רני ואלסנדרו לונגו.
מבנה
הפוגה נפתחת באקספוזיציה המציגה את הנושא הראשי שלה: אחרי הצגת הנושא בפעם הראשונה נכנס הנושא קוורטה נמוך יותר בסולם הדומיננטה (רה מינור) ומוצג במקביל הנושא הנגדי:
לאחר מכן חוזר הנושא הראשי שוב בטוניקה, אוקטבה נמוך יותר ביחס לפעם הראשונה ביחד עם הנושא הנגדי והאקספוזיציה מסתיימת בכניסת הנושאים הראשי והנגדי פעם נוספת בדומיננטה, קוורטה נמוך יותר. לאחר האקספוזיציה, קטע מעבר קצר המורכב מווריאציה על הנושאים, מוביל למודולציה אל הסולם המז'ורי המקביל לטוניקה, והנושאים הראשי והמשני מנוגנים בסולם סי במול מז'ור: מודולציה נוספת מעבירה את הפוגה שוב לדומיננטה והנושאים מנוגנים שוב בסולם זה. לאחר מכן, לראשונה, מנוגנים בו זמנית ארבעת הקולות כאשר הם יוצרים וריאציה על הנושא הנגדי ובסופה הסולם עובר לסולם דו מינור ובו מנוגנת וריאציה על הנושא הראשי ולאחריו סדרת סקוונצות יורדות המחזירה את הפוגה לטוניקה, ומתחיל שוב הנושא הראשי בבס, כאילו לקראת סיום היצירה. באמצע החזרה על הנושאים, נכנס קול נוסף והקולות משתנים ומשתלבים זה בזה ויוצרים סדרה נוספת של וריאציות על שני הנושאים של הפוגה שבסופה חזרה אל הנושא הראשי בסולם הדומיננטה כאשר הוא מנוגן בשני קולות בהפרש של אוקטבה, אבל במקום להסתיים כרגיל הוא ממשיך להתפתח לווריאציה נוספת, ארוכה ומורכבת מהקודמות: לבסוף חוזרת הפוגה לטוניקה ומתחיל שוב הנושא הראשי רק כדי להקטע באמצעו ולהתחלף בסדרה של סקוונצות עולות על הנושא הנגדי ואחריה סדרת סקוונצות יורדות המסתיימות בדומיננטה. הקולות הנמוכים מנגנים סדרה של סולמות עולים כאשר הקולות הגבוהים מנגנים קאנון על הנושא הנגדי: לאחר מכן חוזרת הפוגה לטוניקה ובחזרה אחרונה על הנושאים מגיעה אל סופה.
השפעה
היצירה יצאה לאור בלונדון בשנת 1739. גאורג פרידריך הנדל, שנודע בשימוש חוזר במוזיקה שלו וב"שאילות" מיצירות של זולתו, כתב את הקונצ'רטי גרוסי אופוס 6 שלו בין סוף ספטמבר לסוף אוקטובר 1739 והמרווחים היורדים המוזרים של הפרק השני בקונצ'רטו מס' 3 מזכירים את היצירה של סקרלטי.
אנטון רייכה, תאורטיקאי מוזיקה ומלחין בראשית המאה ה-19, הכיר את היצירה וכתב פוגה על אותו נושא לקובץ 36 הפוגות שלו משנת 1803.
ביצועים
"פוגת החתול" הייתה יצירה פופולרית לפחות מאז המאה ה-19. פרנץ ליסט - שהתוודע אל היצירה באמצעות אספן כתבי היד הרומאי פורטונאטו סאנטיני - כלל אותה בתוכניותיו בברלין בראשית שנות ה-40' של המאה ה-19; גם איגנץ מושלס ביצע אותה; שניהם כללו אותה בתוכניתם בשם "פוגת החתול".
וקטור ביטוי
וקטור ביטוי (expression vector) הוא פלסמיד או וירוס המיועד לביטוי גנים בתאים. הווקטור משמש להחדרת גן ספציפי לתא מטרה (תא מאחסן), ומשתמש במנגנון של התא לסינתזת חלבונים כדי לייצר את החלבון המקודד על ידי הגן. וקטורי ביטוי הם הכלים הבסיסיים בביוטכנולוגיה לייצור חלבונים לצורך מחקר ותעשיית המזון והתרופות.
תהליך הכנסת וקטור הביטוי לתוך תא מאחסן נקרא טרנספורמציה או טרנספקציה.
המטרה של וקטור ביטוי היא ייצור יעיל של חלבון, וניתן להשיג זאת על ידי ייצור של כמות משמעותית של RNA שליח (mRNA) יציב, אשר לאחר מכן יתורגם לחלבון על ידי התא המאחסן. וקטור הביטוי מהונדס כך שיכיל רצפים רגולטורים הפועלים כאזורי enhancer ו-promoter שמובילים לשעתוק יעיל של הגן הנישא על וקטור. הביטוי של חלבון עשוי להיות מבוקר באופן הדוק – החלבון מיוצר בכמות משמעותית רק בעת הוספת מולקולת משרה (inducer). לחלופין החלבון יכול להתבטא באופן קבוע (קונסטיטיוטיבי) עם פרומוטור המתאים למטרה זו, שלא דורש מולקולת משרה כדי לסנתז מולקולות RNA שליח. Escherichia coli משמש בדרך כלל כתא מאחסן לייצור חלבון, אך ניתן להשתמש בסוגי תאים אחרים. דוגמה לשימוש בוקטור ביטוי היא ייצור אינסולין, המשמש לטיפול בחולי סוכרת.
הירי בקפיטול של ארצות הברית (1998)
תקרית הירי בקפיטול של ארצות הברית התרחשה ב-24 ביולי 1998. תוקף בודד, מעורער בנפשו, נכנס לבניין הקפיטול וירה בשלושה משוטרי משטרת הקפיטול ששמרו על המבנה ויושביו. שניים מהם נהרגו. התוקף נורה ונעצר.
וקטור ביטוי
אלמנטים
בנוסף לאלמנטים מיוחדים לביטוי, המצוינים למטה, לוקטורי ביטוי יש תכונות בסיסיות של וקטורי ביולוגיה מולקולרית, כגון מקור שכפול, סמן (selectable marker) ואתר מתאים להחדרת גן כמו אתר השיבוט המרובה (multiple cloning site). ניתן להעביר את הגן המשובט מוקטור שיבוט מיוחד לוקטור ביטוי, אם כי ניתן לשבט גן ישירות לוקטור ביטוי. תהליך השיבוט (זאת אומרת, הכנת פלסמיד הביטוי) מבוצע גם כן ב-Escherichia coli. וקטורים המשמשים לייצור חלבון באורגניזמים שאינם E.coli עשויים להכיל, בנוסף למקור שכפול מתאים ב-E. coli (המשמש לשלב שיבוט הפלסמיד), אלמנטים אחרים המאפשרים לשמור אותם באורגניזם אחר. וקטורים אלה נקראים shuttle vectors.
הירי בקפיטול של ארצות הברית (1998)
תקרית הירי
התוקף, ראסל יוג'ין וסטון, היה בן 41. שש שנים לפני כן הוא אובחן בסובל מסכיזופרניה ומחשבות פרנואידיות, אושפז לזמן מה בבית חולים פסיכיאטרי ושוחרר. הוא הפסיק ליטול את התרופות שנרשמו לטיפול במחלתו. הוא היה מוכר לשירות החשאי של ארצות הברית כמי שהשמיע איומים כלפי נשיא ארצות הברית.
וקטור ביטוי
אלמנטים לביטוי
וקטור ביטוי חייב להיות בעל אלמנטים הדרושים לביטוי גנים. אלה כוללים פרומוטור, רצף מתאים להתחלת תרגום נכון, כגון אתר קישור ריבוזום וקודון התחלה, קודון סיום ורצף סיום שעתוק. כיוון שישנם הבדלים במנגנוני סינתזת חלבונים, לדוגמה, בין פרוקריוטים לאאוקריוטים, וקטורי הביטוי חייבים לכלול את האלמנטים המתאימים לביטוי החלבון לפי המאחסן הנבחר. לדוגמה, לוקטורי ביטוי פרוקריוטים יהיו רצף של Shine-Dalgarno באתר התחלת התרגום שלו לקשירה של ריבוזומים, בעוד שוקטורי ביטוי אאוקריוטים יכילו את רצף הקונצנזוס של קוזאק.
הירי בקפיטול של ארצות הברית (1998)
תקרית הירי
וסטון, שנשא אקדח סמית אנד וסון בקוטר 0.38 אינץ' ובו שישה כדורים, נכנס לבניין הקפיטול בשעה 15:40. הוא נכנס דרך דלת בחזית המזרחית של הבניין, שבה היו אמורים להיכנס באותו בוקר חברי הקונגרס ואנשי צוותם בלבד. מעבר לדלת הייתה מוצבת עמדת בידוק שכללה מגנטומטר ומכשיר רנטגן לשיקוף חפצי המבקרים. באותו בוקר איישו אותה השוטר ג'ייקוב צ'סטנט ואיש ביטחון אזרחי, שלא היה חמוש. כאשר עבר וסטון דרך המגנומטר הוא התריע על הימצאות חפץ מתכתי אצלו. על כן ביקש השוטר צ'סטנט מווסטון לחזור אחורה. באותו רגע שלף וסטון את האקדח שנשא, ירה ופגע בצ'סטנט בצד האחורי של ראשו.
וקטור ביטוי
אלמנטים לביטוי
מכיוון שרצף הפרומוטור יוזם את השעתוק הוא מהווה את נקודת הבקרה לביטוי של הגן המשובט. הפרומוטורים המשמשים וקטורי הביטוי בדרך כלל ניתנים לשרירה (induction), כלומר סינתזת החלבון תתחיל רק על פי דרישה וכאשר מוסיפים מולקולות משרה (inducer) כגון IPTG. אולם ביטוי גנים עשוי להיות גם קונסטיטיוטיבי (כלומר חלבון מתבטא כל הזמן). רמה נמוכה של סינתזת חלבון עשויה להתרחש אפילו בוקטורי ביטוי עם פרומוטורים מבוקרים היטב.
תגי חלבון
לאחר הביטוי של החלבון, ייתכן שיהיה צורך לנקות את החלבון המבוטא; עם זאת, הפרדת החלבון הרצוי משאר חלבוני התא המאחסן יכולה להיות תהליך ממושך. כדי להקל על תהליך ניקוי זה, ניתן להוסיף תג לבידוד החלבון המשובט. תג זה יכול להיות תג היסטידין (His), רצפי פפטידים, או חלבוני היתוך כגון גלוטתיון S-transferase או חלבון קושר מלטוזה. חלק מחלבוני היתוך אלה עשויים גם לעזור להגביר את המסיסות של חלק מהחלבונים המבוטאים. חלבוני היתוך אחרים כגון חלבון פלואורסצנטי ירוק עשויים לשמש כמדווח לזיהוי גנים משובטים מוצלחים, או שהם עשויים לשמש לחקר ביטוי חלבון בהדמיה תאית.
הירי בקפיטול של ארצות הברית (1998)
תקרית הירי
וסטון נכנס למסדרון קצר וממנו פרץ לתוך קבוצת משרדים ששימשו את חברי הקונגרס מהמפלגה הרפובליקנית. באחד מהם, ששימש את מצליף סיעת הרוב הרפובליקנית בבית הנבחרים טום דליי, נמצא שוטר משטרת הקפיטול ג'ון גיבסון, שהיה מוצב בחוליית האבטחה של דליי. גיבסון, שלבש בגדים אזרחיים, שמע את היריות שנורו בתוך הבניין והורה לעובדים במשרד להסתתר תחת שולחנות העבודה שלהם. וסטון נכנס למשרד וירה לעבר גיבסון, שנפצע פצעים אנושים. למרות זאת הצליח גיבסון להשיב אש ולפגוע בווסטון. שני שוטרים נוספים הגיעו למשרד והשתלטו עליו.
וקטור ביטוי
אלמנטים אחרים
וקטורי ביטוי מסוימים עשויים לכלול אלמנטים נוספים לטרנספורמציה או להחדרת DNA לכרומוזום המאחסן, למשל גנים vir לטרנספורמציה של צמחים, ואתרים של האנזים אינטגראז לאינטגרציה כרומוזומלית.
הירי בקפיטול של ארצות הברית (1998)
תקרית הירי
התוקף והפצועים - כולל מבקרת שנפצעה מרסיס של שיש שניתז מהקיר עקב פגיעת קליע מאקדחו של מקמילן - פונו לבתי חולים בוושינגטון, אך צ'סטנט וגיבסון מתו שם מפצעיהם.
וקטור ביטוי
אלמנטים אחרים
וקטורים מסוימים עשויים לכלול רצף מטרה שעשוי לכוון את החלבון המבוטא למיקום ספציפי כגון המרחב הפריפלסמי של חיידקים, או לאברונים שונים בתאים אאוקריוטים כמו הגרעין, המיטוכונדריה והרשת האנדופלסמטית.
הירי בקפיטול של ארצות הברית (1998)
לאחר התקרית
וסטון נבדק לאחר התקרית על ידי פסיכיאטר, והסביר כי תקף את הקפיטול על מנת למנוע את חיסולה של ארצות הברית על ידי מגפה והמון של קניבלים. הוא נמצא כבלתי כשיר לעמוד לדין פלילי ועל כן נכלא במוסד פסיכיאטרי פדרלי. ב-2001 ניתן לו טיפול תרופתי בכפייה בצו של בית משפט. בשנת 2008 הגיש וסטון עתירה לבית משפט פדרלי לשחרורו מהאשפוז הפסיכיאטרי שבו נמצא. העתירה נדחתה. לו הייתה מתקבלת ניתן היה להעמיד את וסטון לדין באשמת רצח שני השוטרים. נכון לשנת 2018 הוחזק עדיין וסטון באשפוז פסיכיאטרי כפוי.
התקרית נחשבת לאחת מן הסיבות שהביאו לבנייתו של מרכז המבקרים של הקפיטול.
וקטור ביטוי
חיידקים
תא מאחסן נפוץ לוקטור ביטוי חלבונים רבים הוא Escherichia coli שכן ייצור חלבון הטרולוגי (חלבון המיוצר בתא שלא מייצר אותו באופן טבעי) ב-E. coli הוא פשוט ונוח יחסית, כמו גם מהיר וזול. מספר רב של פלסמידים לביטוי E. coli זמינים גם עבור מגוון רחב של צרכים. חיידקים אחרים המשמשים לייצור חלבון כוללים Bacillus subtilis.
רוב החלבונים ההטרולוגים מתבטאים בציטופלזמה של E. coli. עם זאת, לא כל החלבונים הנוצרים עשויים להיות מסיסים בציטופלזמה, וחלבונים מקופלים בצורה שגויה הנוצרים בציטופלזמה יכולים ליצור אגרגטים בלתי מסיסים הנקראים inclusion bodies. חלבונים בלתי מסיסים כאלה ידרשו קיפול מחדש, תהליך שלא בהכרח כולל תפוקה גבוהה של החלבון. חלבונים בעלי קשרי דיסולפיד לרוב אינם מסוגלים להתקפל כראוי בשל הסביבה המחזרת בציטופלזמה אשר מונעת יצירת קשר שכזה, ופתרון אפשרי הוא לכוון את החלבון לחלל הפריפלסמי על ידי שימוש ברצף אותות N-טרמינלי. אפשרות נוספת היא לתמרן את סביבת החיזור של הציטופלזמה. גם מערכות מתוחכמות יותר מפותחות כיום, המאפשרות ביטוי של חלבונים שנחשבו בעבר בלתי אפשריים ב-E. coli, כגון חלבונים מסוכרים.
דוגמאות לוקטורי ביטוי E. coli הן סדרת ה-pGEX של וקטורים שבהם משתמשים ב-Glutathione S-transferase כשותף היתוך וביטוי גנים נמצא בשליטה של פרומוטר tac  וסדרת pET של וקטורים המשתמשים בפרומוטר T7.
שמרים
שמרים נפוץ לייצור חלבון הוא Pichia pastoris. דוגמאות לוקטור ביטוי שמרים "בפיצ'יה" הן סדרת הווקטורים pPIC, והווקטורים הללו משתמשים בפרומוטור AOX1 שניתן להשרה עם מתנול. הפלסמידים עשויים להכיל אלמנטים להחדרת DNA זר לגנום השמרים ורצף האותות להפרשת החלבון המבוטא. חלבונים עם קשרי דיסולפיד וגליקוזילציה יכולים להיות מיוצרים ביעילות בשמרים. שמרים נוספים המשמשים לייצור חלבון הם Kluyveromyces lactis, והגן מתבטא בעזרת וריאנט של פרומוטור הלקטאז החזק LAC4.
Saccharomyces cerevisiae נמצא בשימוש נרחב במיוחד למחקרי ביטוי גנים בשמרים, למשל במערכת דו-היברידית של שמרים לחקר האינטראקציה בין חלבון לחלבון. הווקטורים המשמשים במערכת דו-היברידית של שמרים מכילים שותפי היתוך לשני גנים משובטים המאפשרים שעתוק של גן מדווח כאשר יש אינטראקציה בין שני החלבונים המובעים מהגנים המשובטים.
Baculovirus
Baculovirus, וירוס בצורת מוט אשר מדביק תאי חרקים, משמש כווקטור הביטוי במערכת זו. קווי תאים של חרקים שמקורן ב-Lepidopterans (עש ופרפרים), כגון Spodoptera frugiperda, משמשים כמאחסנים. קו תאים שמקורו בלופר הכרוב מעוררת עניין במיוחד, שכן היא פותחה לצמיחה מהירה וללא הסרום היקר הדרוש בדרך כלל כדי להגביר את צמיחת התאים. וקטור המעבורת נקרא bacmid, וביטוי גנים נמצא בשליטה של פרומוטור חזק pPolh. Baculovirus שימש גם עם קווי תאים יונקים במערכת BacMam.
Baculovirus משמש בדרך כלל לייצור גליקופרוטאינים, אם כי הגליקוזילציות עשויות להיות שונות מאלה שנמצאות בבעלי חוליות. באופן כללי, הוא בטוח יותר לשימוש מאשר וירוס יונקים שכן יש לו טווח של תאים מאחסנים מוגבל.
צמחים
נגיפים צמחיים עשויים לשמש כווקטורים מכיוון ששיטת Agrobacterium אינה פועלת עבור כל הצמחים. דוגמאות לווירוס צמחי בשימוש הן וירוס פסיפס טבק (TMV), וירוס תפוחי אדמה X, וירוס פסיפס cowpea. החלבון עשוי להתבטא כהיתוך לחלבון המעיל של הנגיף והוא מוצג על פני השטח של חלקיקים נגיפיים שנאספו, או כחלבון לא מאוחה המצטבר בתוך הצמח. ביטוי בצמח באמצעות וקטורים צמחיים הוא לעיתים קרובות קונסטיטיוטיבי ופרומוטור קונסטיטיוטיבי נפוץ בוקטורי ביטוי צמחיים הוא פרומוטור 35S של וירוס פסיפס כרובית (CaMV).
יונקים
וקטורי ביטוי יונקים מציעים יתרונות ניכרים לביטוי של חלבוני יונקים על פני מערכות ביטוי חיידקיות – קיפול נכון, שינויים לאחר תרגום ופעילות אנזימטית רלוונטית. זה עשוי להיות גם רצוי יותר ממערכות איקריוטיות אחרות שאינן יונקות, לפיהן החלבונים המבוטאים עשויים שלא להכיל את הגליקוזילציות הנכונות. זה שימושי במיוחד בייצור חלבונים הקשורים לממברנה הדורשים מלווים לקיפול ויציבות נאותים וכן מכיל שינויים רבים לאחר תרגום. החיסרון, לעומת זאת, הוא התשואה הנמוכה של המוצר בהשוואה לוקטורים פרוקריוטיים, כמו גם האופי היקר של הטכניקות המעורבות. הטכנולוגיה המסובכת שלה, והזיהום הפוטנציאלי בנגיפים של בעלי חיים של ביטוי תאי יונקים, הציבו גם מגבלה על השימוש בה בייצור תעשייתי בקנה מידה גדול.
ניתן להשתמש בקוי תאים יונקים מתורבתים כגון שחלת האוגר הסיני (CHO), COS, כולל קווי תאים אנושיים כגון HEK ו-HeLa לייצור חלבון. וקטורים עוברים טרנספקציה לתוך התאים וה-DNA יכול להשתלב בגנום על ידי רקומבינציה הומולוגית במקרה של טרנספקציה יציבה, או שהתאים עשויים לעבור טרנספקציה זמנית. דוגמאות לוקטורי ביטוי יונקים כוללות את הווקטורים האדנו-ויראליים, ה-pSV וסדרת ה-pCMV של וקטורי פלסמיד, וקטורים של חיסונים ורטרו-ויראליים , וכן baculovirus. הפרומוטורים של ציטומגלווירוס (CMV) ו-SV40 משמשים בדרך כלל בוקטורי ביטוי יונקים כדי להניע את ביטוי הגנים. ידוע גם פרומוטר לא ויראלי, כגון פרומוטר התארכות (EF)-1.
שימוש במעבדה
שימוש בוקטור ביטוי הוא כיום השיטה הרווחת במעבדות לייצור חלבונים למחקר. רוב החלבונים מיוצרים ב-E. coli, אך עבור חלבונים בעלי גליקוזילציה ואלה עם קשרי דיסולפיד, מייצרים בשמרים, ב baculovirus ובמערכות יונקים.
ייצור תרופות פפטידים וחלבונים
רוב התרופות החלבוניות מיוצרות כיום באמצעות וקטורי ביטוי. תרופות פפטידים וחלבונים אלה עשויים להיות הורמונים, חיסונים, אנטיביוטיקה, נוגדנים ואנזימים. החלבון הרקומביננטי האנושי הראשון, אינסולין, המשמש לניהול מחלת הסכרת, הוצג בשנת 1982. שימוש בטכנולוגית הביטוי בתרביות תאים מאפשר יצור תרופות פפטידים וחלבונים אלה, שחלקן היו נדירות בעבר או קשות להשגה, בכמות גדולה, ובנוסף, מפחית את הסיכונים של מזהמים כמו וירוסים, רעלים ופריוניים. דוגמאות מהעבר כוללות זיהום פריון בהורמון גדילה המופק מבלוטות יותרת המוח שנקטפו מגווי אדם, שגרם למחלת קרויצפלד-יעקב בחולים שקיבלו טיפול בגמדות, מזהמים ויראליים בגורם קרישה VIII שבודדו מדם אנושי, והעברת מחלות ויראליות כגון הפטיטיס ואיידס. סיכון כזה מצטמצם או מוסר לחלוטין כאשר החלבונים מיוצרים בתאי מאחסן לא אנושיים.
צמחים ובעלי חיים מהונדסים
בשנים האחרונות נעשה שימוש בוקטורי ביטוי להחדרת גנים ספציפיים לצמחים ובעלי חיים כדי לייצר אורגניזמים מהונדסים גנטית. בחקלאות, למשל, נעשה שימוש בוקטורי ביטוי להחדרת מולקולת פרקורסור (מולקולה מקדימה) לוויטמין A, בטא-קרוטן, לצמחי אורז. מוצר זה נקרא אורז מוזהב. דוגמה נוספת היא החדרת גן לצמחים המייצר קוטל חרקים, הנקרא רעלן Bacillus thuringiensis או רעלן Bt אשר מפחית את הצורך של חקלאים ליישם קוטלי חרקים מכיוון שהוא מיוצר על ידי האורגניזם עצמו. בנוסף משתמשים בוקטורי ביטוי להארכת הבשלות של עגבניות על ידי שינוי הצמח כך שייצר פחות מהכימיקל הגורם לעגבניות להירקב. ישנן מחלוקות בנוגע לשימוש בוקטורי ביטוי להנדסה גנטית של יבולים בשל העובדה שייתכנו סיכונים בריאותיים לא ידועים, סכנות סביבתיות, אפשרויות של חברות לרשום פטנטים על גידולי מזון מהונדסים גנטית וחששות אתיים. עם זאת, טכניקה זו נמצאת בשימוש ונחקרת רבות.
טיפול גנטי
ריפוי גנטי הוא טיפול מבטיח למספר מחלות שבהן גן "נורמלי" הנישא על ידי וקטור, מוחדר לגנום, כדי להחליף גן "לא תקין" או להשלים את ביטוי הגן. בדרך כלל נעשה שימוש בוקטורים ויראליים, אך מפותחות שיטות החדרה אחרות שאינן ויראליות. הטיפול עדיין נחשב אופציה מסוכנת בשל שימוש בוקטור נגיפי שיכול לגרום לתופעות לוואי, למשל לגרום למוטצית insertion שעלולה להוביל לסרטן. עם זאת, ישנה התקדמות במחקר עם תוצאות מבטיחות.